Fokuset for 2024-sesongen var naturlig nok å forsvare tittelen i OL i Paris. Oppkjøringen ble ikke ideell da Mol pådro seg et beinbrudd i foten under treningsleir i Tenerife og var ute i seks uker. Mol/Sørum rakk å spille to turneringer (som endte med 3. plass) før OL. Under OL vant de alle sine tre kamper i gruppespillet og vant kvartfinalen, men måtte gi tapt for Tyskland i semifinalen. I bronsefinalen ble det seier over Qatar, og Mol/Sørum fikk bronsemedalje – en av Norges åtte medaljer i dette OL.